
Vă înaintăm, alăturat, Raportul comun asupra proiectului de Lege pentru modificarea Legii nr. 241/2006 privind serviciul de alimentare cu apă şi de canalizare, trimis Comisiei pentru mediu şi echilibru ecologic şi Comisiei pentru industrii şi servicii spre dezbatere în fond, cu adresa nr.Plx.526 din 27 noiembrie 2013.

               PREŞEDINTE,                                             VICEPREŞEDINTE,

       Carmen Ileana MOLDOVAN                                      Gheorghe MARIN              

RAPORT COMUN

asupra proiectului de Lege pentru modificarea Legii nr. 241/2006 privind serviciul de alimentare cu apă şi de canalizare 
În conformitate cu prevederile art.95 din Regulamentul Camerei Deputaţilor, republicat, Comisia pentru mediu şi echilibru ecologic şi Comisia pentru industrii şi servicii au fost sesizate spre dezbatere în fond, cu proiectul de Lege pentru modificarea Legii nr. 241/2006 privind serviciul de alimentare cu apă şi de canalizare  trimis cu adresa nr.Plx.526/2013 din 27 noiembrie 2013 şi înregistrat cu 4c-27/39 din 06 martie  2014, respectiv cu nr.4c-3/504 din 28 noiembrie 2013.
Senatul în calitate de primă Cameră sesizată, a adoptat proiectul de lege  în şedinţa din 19  noiembrie 2013.

Comisia juridică, de disciplină şi imunităţi a avizat favorabil proiectul de lege, conform avizului nr. PLx.526 din 17.12.2013.

Consiliului Legislativ a avizat favorabil proiectul de lege, conform avizului nr. 734/16.07.2013.
Proiectul de Lege are ca obiect de reglementare modificarea alin.(2) al art. 27 din Legea serviciului de alimentare cu apă şi de canalizare nr. 241/2006, republicată, în vederea introducerii  dreptului de servitute cu titlu gratuit pe toată durata existenţei sistemelor de alimentare cu apă şi de canalizare publice de interes local, judeţean sau regional şi pentru investiţiile publice aferente de interes local sau regional.
  În conformitate cu prevederile art.61 şi art.63 din Regulamentul Camerei Deputaţilor, republicat, comisiile sesizate în fond au examinat proiectul de lege în şedinţă comună, în data de 23 iunie 2015.

La lucrări au fost prezenţi 10 deputaţi din totalul de 21 de membri ai Comisiei pentru mediu şi echilibru ecologic şi 18 deputaţi din totalul de 18 deputaţi membri ai Comisiei pentru industrii şi servicii.
La dezbateri au participat în calitate de invitaţi, conform prevederilor art.54 şi 55 din Regulamentul Camerei Deputaţilor, republicat, domnul Doru Ciocan – preşedintele Autorităţii Naţionale de Reglementare pentru Serviciile Comunitare de Utilităţi Publice şi domnul Iulian Băndoiu – director şi doamna Sirma Caraman – Secretar de Stat în cadrul Ministerului Dezvoltării Regionale şi Administraţiei Publice.

În urma examinării proiectului de Lege a avizelor transmise şi a opiniilor exprimate, membrii comisiilor au hotărât, cu majoritate de voturi, să propună Plenului Camerei Deputaţilor respingerea proiectului de Lege pentru modificarea Legii nr. 241/2006 privind serviciul de alimentare cu apă şi de canalizare, intrucât propunerile din această iniţiativă au fost preluate ca amendamente în Raportul comun asupra PLx. 134/2015 - proiect de Lege pentru modificarea şi completarea art. 31 din Legea serviciului de alimentare cu apă şi de canalizare nr. 241/2006 din 24.05.2015.
În raport de obiectul şi conţinutul reglementării, proiectul de Lege face parte din categoria legilor organice.

 În conformitate cu prevederile art. 75 alineatele (1) şi (3) din Constituţia României, republicată, şi ale art. 92 alin. (9) pct.2 din Regulamentul Camerei Deputaţilor, republicat, Camera Deputaţilor este Cameră Decizională.

